**Οδηγός Διακριτικών Ποινών (DP) για τους αγωνιζόμενους**

1. **Γενικά**

1.1 Όταν η Επιτροπή Ενστάσεων έχει τη διακριτική ευχέρεια να αποφασίσει την κατάλληλη ποινή για μία παράβαση, οι ποινές μπορούν να κυμαίνονται από μηδέν (0) βαθμούς μέχρι και ακύρωση που δεν μπορεί να εξαιρεθεί (DNE). Για τον καθορισμό της ποινής, η Επιτροπή Ενστάσεων θα ακολουθήσει τις οδηγίες αυτού του εγγράφου.

1.2 Οι διακριτικές Ποινές (DP) δεν είναι απλά μία λίστα σταθερών ποινών. Η ποινή θα πρέπει να είναι δικαιολογημένα προσαρμοσμένη, ενώ παράλληλα θα διατηρείται και μία συνέπεια στην επιβολή ποινών. H γενική λογική είναι να καθοριστεί μία βασική ποινή για κάθε ξεχωριστή παράβαση, και έπειτα αυτή να αυξάνεται ή να μειώνεται ανάλογα με τις συνθήκες.

1.3 Οι προτεινόμενες βασικές ποινές αναγράφονται στους δύο συνημμένους πίνακες. Αυτοί προτείνουν τη βασική βαθμίδα για συχνές καθορισμένες παραβάσεις, καθώς και τις απαντήσεις σε κάποιες γενικές ερωτήσεις που θα χρησιμοποιηθούν όταν μία καθορισμένη παράβαση δεν υπάρχει στη λίστα. Όταν προτείνεται ένα εύρος ποινών για μία καθορισμένη παράβαση, τότε θα γίνεται χρήση των γενικών ερωτήσεων για να καθοριστεί η βαθμίδα της παράβασης αυτής.

1.4 Οι ποινές χωρίζονται σε 4 βαθμίδες με τον μέσο όρο να είναι η κανονική βασική ποινή:

(α) Βαθμίδα 1: 0 – 10% (μέσος όρος 5%)

(β) Βαθμίδα 2: 10 – 30% (μέσος όρος 20%)

(γ) Βαθμίδα 3: 30 – 70% (μέσος όρος 50%)

(δ) Βαθμίδα 4: DSQ/DNE (αρχικό σημείο DSQ)

1.5 Ξεκινήστε χρησιμοποιώντας τους ακόλουθους πίνακες για να βρείτε ποια βαθμίδα εφαρμόζεται. Στη συνέχεια καθορίστε εάν υπάρχει λόγος να αυξηθεί ή να μειωθεί η ποινή μέσα στην ίδια βαθμίδα ή να αλλάξει η βαθμίδα.

1.6 Μία θετική απάντηση στις ακόλουθες ερωτήσεις, θα οδηγήσει σε μείωση της ποινής.

(α) Η παράβαση προκλήθηκε ακούσια?

(β) Υπήρχε εύλογος λόγος ή δικαιολογία για την παράβαση?

(γ) Υπήρξε αναφορά της παράβασης από τον αγωνιζόμενο?

(δ) Υπήρξε συνεισφορά για την πρόκληση της παράβασης από οποιονδήποτε που δεν ήταν μέλος του πληρώματος του σκάφους ή της ομάδας υποστήριξης?

1.7 Μία θετική απάντηση στις ακόλουθες ερωτήσεις, θα οδηγήσει σε αύξηση της ποινής

(α) Ήταν η παράβαση επαναλαμβανόμενη?

(β) Ήταν η παράβαση εσκεμμένη και δεν προήλθε από εσφαλμένη κρίση ή απροσεξία?

(γ) Υπήρξε κάποια προσπάθεια να αποκρυφθεί η παράβαση?

(δ) Προκλήθηκε ταλαιπωρία σε οποιοδήποτε πρόσωπο?

1.8 Η Επιτροπή Ενστάσεων μπορεί να κάνει και άλλες ερωτήσεις για να καθορίσει εάν η ποινή πρέπει να αυξηθεί ή να μειωθεί.

1.9 Για τον υπολογισμό και την εφαρμογή της ποινής:

(α) Η διακριτική ποινή (DP) δεν μπορεί να κάνει τη βαθμολογία ενός σκάφους χειρότερη από τους βαθμούς για απόσυρση ή ακύρωση.

(β) Ποινές «επί τοις εκατό» υπολογίζονται με ακρίβεια βαθμού (το 0.5 στρογγυλοποιείται προς τα πάνω).

(γ) Όταν η παράβαση επηρέασε την αγωνιστική επίδοση, θα πρέπει να επιβληθεί σε όλες τις ιστιοδρομίες που πραγματοποιήθηκαν εκείνη την ημέρα, υπό την προϋπόθεση ότι οποιαδήποτε ένσταση θα είναι έγκυρη για όλες τις ιστιοδρομίες.

(δ) Όταν η παράβαση δεν επηρεάζει την αγωνιστική επίδοση και ειδικότερα όταν αφορά κατά κύριο λόγο διαδικαστικό θέμα, η ποινή θα πρέπει να επιβληθεί στην ιστιοδρομία που είναι χρονικά πλησιέστερη στο συμβάν.

1.10 Σε μία απόφαση στην οποία εφαρμόζεται μια διακριτική ποινή (DP), συμπεριλάβετε τα ακόλουθα:

(α) Χρησιμοποιώντας τον Οδηγό για τις Διακριτικές Ποινές (DP), αποφασίστηκε μια αρχική ποινή xx%.

(β) Η ποινή μειώθηκε λόγω……. Ή Δεν υπήρχαν οι συνθήκες που να δικαιολογούν τη μείωση της ποινής.

(γ) Η ποινή αυξήθηκε λόγω…… Ή Δεν υπήρχαν οι συνθήκες που να δικαιολογούν την αύξηση της ποινής.

(δ) Η ποινή που εφαρμόζεται είναι xx% και θα εφαρμοστεί σε [όλες τις ιστιοδρομίες της ημέρας] ή [στην/ις ιστιοδρομία/ες Νο. YY].

1. **Βαθμίδες Βασικών Ποινών για τις Διακριτικές Ποινές (DP).**

2.1 Γενικά η βασική ποινή θα είναι ο μέσος όρος της βαθμίδας.

2.2 Αν η συγκεκριμένη παράβαση δεν είναι στη λίστα ή αν προτείνεται εύρος τιμών, βλέπε το δεύτερο πίνακα.

2.3 Βεβαιωθείτε ότι επιτρέπεται να δοθεί διακριτική ποινή για τη συγκεκριμένη παράβαση.

|  |  |  |
| --- | --- | --- |
| **ΠΡΟΚΗΡΥΞΗ (NoR)****ΟΔΗΓΙΕΣ ΠΛΟΥ (SI)** | **ΠΑΡΑΒΑΣΗ** | **ΒΑΘΜΙΔΑ** |
|  | **ΚΑΝΟΝΕΣ** |
| NoR 1.2 | Μη εφαρμογή του κανόνα RRS 40.1 καθ’ όλη τη διάρκεια παραμονής στο νερό | 4 |
|  | **ΕΠΙΚΟΙΝΩΝΙΑ** |
| NoR 3.3 | Μετάδοση ή λήψη εκπομπών φωνής ή δεδομένων, οι οποίες δεν είναι διαθέσιμες σε όλα τα σκάφη. | 2-4 |
|  | **ΕΠΙΘΕΩΡΗΣΗ ΕΞΟΠΛΙΣΜΟΥ – ΑΛΛΑΓΕΣ ΕΞΟΠΛΙΣΜΟΥ** |
| NoR 9.1, 9.2, 9.3 | Μη συμμόρφωση με οδηγίες – με καλή αιτιολόγηση | 1 |
| Μη συμμόρφωση με οδηγίες – χωρίς καλή αιτιολόγηση | 3 |
| NoR 9.4 | Αντικατάσταση εξοπλισμού χωρίς έγγραφη άδεια της ΕΑ ή της ΤΕ | 1 |
| NoR 9.5 | Εκπρόθεσμη υποβολή αίτησης αντικατάστασης | 1 |
|  | **ΚΩΔΙΚΑΣ ΣΥΜΠΕΡΙΦΟΡΑΣ** |
| NoR 17.1 | Αποτυχία συμμόρφωσης με οποιοδήποτε λογικό αίτημα ενός στελέχους της διοργάνωσης | 2-4 |
| NoR 17.2 | Μη σωστή μεταχείριση σε σκάφος ή ο εξοπλισμό που παρέχεται από την διοργανώτρια αρχή | 2-4 |
| NoR 17.3 | Μη αποφυγή αγωνιζόμενων σκαφών ή σκαφών ΟΑ | 1-4 |
|  | **ΚΑΝΟΝΙΣΜΟΙ ΑΣΦΑΛΕΙΑΣ** |
| SI 14.1 | Σκάφος που αποσύρεται και δεν ενημερώνει την Επιτροπή Αγώνα ή δεν υποβάλει έντυπο απόσυρσης | 1-4 |

1. **Γενικές Ερωτήσεις**

3.1 Για να χρησιμοποιηθούν όταν δεν υπάρχει συγκεκριμένη παράβαση στον παραπάνω πίνακα, ή όταν ο παραπάνω πίνακας προτείνει παραπάνω από μια βαθμίδα.

|  |
| --- |
| **Μπορεί η παράβαση να θέσει σε κίνδυνο την ασφάλεια οποιουδήποτε;**  |
| Όχι | 1 |
| Πιθανά, αλλά όχι σίγουρα | 2-3 |
| Ναι | 4 |
| **Μπορεί το σκάφος να αποδείξει ότι δεν έχει αποκτήσει αγωνιστικό πλεονέκτημα;**  |
| Ναι, το σκάφος είναι απίθανο να απέκτησε πλεονέκτημα.  | 1 |
| Όχι, το σκάφος απέκτησε πιθανό πλεονέκτημα αλλά όχι σίγουρο. | 2-3 |
| Όχι, το σκάφος απέκτησε σίγουρο πλεονέκτημα. | 4 |
| **Μπορεί να παράβαση να δυσφημίσει το άθλημα;** *(Σημείωση: αν η ΕΕ θεωρεί ότι το άθλημα έχει πιθανά δυσφημιστεί, πρέπει να πράξει σύμφωνα με τον RRS 69, ειδικά αν κανένας άλλος κανόνας δεν εφαρμόζεται.)* |
| Όχι | 1 |
| Πιθανά, αλλά όχι σίγουρα | 2-3 |
| Ναι | 4 |
| **Μπορεί η παράβαση να προκαλέσει ζημιά ή τραυματισμό;**  |
| Όχι | 1 |
| Πιθανά, αλλά όχι σίγουρα | 2-3 |
| Ναι | 4 |

**Οδηγός Διακριτικών Ποινών (DP) για Πρόσωπα Υποστήριξης**

1. **Γενικά**

Όταν μία Επιτροπή Ενστάσεων αποφασίσει, μετά από μία ακρόαση, ότι ένα πρόσωπο υποστήριξης έχει παραβιάσει κάποιον κανόνα, ο RRS 64.5 προβλέπει ποινές για το πρόσωπο υποστήριξης και ποινές για ένα σκάφος σε ειδικές περιπτώσεις. Οι διακριτικές ποινές δεν είναι απλά μια λίστα σταθερών ποινών. Η ποινή πρέπει να προσαρμόζεται με αιτιολόγηση, ενώ παράλληλα θα πρέπει να διατηρείται και μία συνέπεια στην επιβολή των ποινών. Η γενική λογική είναι να καθοριστεί μια βασική ποινή για κάθε συγκεκριμένη παράβαση και μετά αυτή να αυξάνεται ή να μειώνεται ανάλογα με τις συνθήκες. Σε περίπτωση κακής διαγωγής, η ποινή για τα πρόσωπα υποστήριξης και τα σκάφη θα καθοριστεί σύμφωνα με τον κανόνα 69.

1. **Βαθμίδες Βασικών Ποινών για τις Διακριτικές Ποινές (DP) για τα Πρόσωπα Υποστήριξης**

2.1 Οι ποινές χωρίζονται σε 5 βαθμίδες ως εξής:

Βαθμίδα 1: Προειδοποίηση

βαθμίδα 2: Αποκλεισμός του προσώπου υποστήριξης από την θαλάσσια περιοχή των αγώνων για μια ή περισσότερες ιστιοδρομίες.

Βαθμίδα 3: Αποκλεισμός του προσώπου υποστήριξης από την θαλάσσια περιοχή των αγώνων για μία ή παραπάνω μέρες.

Βαθμίδα 4: Αποκλεισμός του προσώπου υποστήριξης από το χώρο της διοργάνωσης για μία ή παραπάνω μέρες.

Βαθμίδα 5: Αποκλεισμός του προσώπου υποστήριξης από το χώρο της διοργάνωσης για τον υπόλοιπο χρόνο της διοργάνωσης ή / και ανάληψη άλλης δράσης, μέσα στη δικαιοδοσία της ΕΕ σύμφωνα με τους κανόνες, έως και εκκίνηση της διαδικασίας, εναντίον του προσώπου υποστήριξης, του κανόνα 69 για κακή διαγωγή.

2.2 Γενικά η βασική ποινή θα είναι ο μέσος όρος της βαθμίδας. Βασική ποινή για διακριτικές ποινές.

|  |  |  |
| --- | --- | --- |
| **ΠΡΟΚΗΡΥΞΗ (NoR)****ΟΔΗΓΙΕΣ ΠΛΟΥ (SI)** | **ΠΑΡΑΒΑΣΗ** | **ΒΑΘΜΙΔΑ** |
|  | **ΕΠΙΚΟΙΝΩΝΙΑ** |
| NoR 3.2 | Σκάφος υποστήριξης χωρίς κατάλληλο VHF | 1 – 4 |
|  | **ΚΩΔΙΚΑΣ ΣΥΜΠΕΡΙΦΟΡΑΣ** |
| NoR 17.1 | Αποτυχία συμμόρφωσης με οποιοδήποτε λογικό αίτημα ενός στελέχους της διοργάνωσης | 2 – 4 |
| NoR 17.2 | Μη σωστή μεταχείριση σε σκάφος ή ο εξοπλισμό που παρέχεται από την διοργανώτρια αρχή | 2 – 4 |
|  | **ΣΚΑΦΗ ΥΠΟΣΤΗΡΙΞΗΣ** |  |
| SI 19.1 | Μη επικοινωνία με την ΕΑ για εφαρμογή του RRS 37. | 2 – 4 |
| SI 19.2 | Μη χρήση σωσίβιου. | 2 – 4 |
| SI 19.3 | Μη χρησιμοποίηση βραχιολιού ασφαλείας (quick-stop) που συνδέεται με το διακόπτη της μηχανής του σκάφους. | 2 – 4 |
| SI 19.4 | Mη παραμονή μακριά από τα αγωνιζόμενα σκάφη.  | 2 – 4 |
| SI 19.5 | Μη παραμονή 80μ μακριά από από τον στίβο | 2 – 4 |
| SI 19.6 | Μη παραμονή στην περιοχή αναμονής κατά τη διαδικασία εκκίνησης. | 2 – 4 |
| SI 19.7 | Μη συμμόρφωση σε εντολή της Επιτροπής Αγώνα | 3 - 5 |

1. **Διακριτικές Ποινές (DP) σε ένα σκάφος**

3.1 Η Επιτροπή Ενστάσεων μπορεί, επίσης, να τιμωρήσει ένα σκάφος, το οποίο ήταν διάδικος σε μία ακρόαση σύμφωνα με τον κανόνα 60.3(d) ή τον κανόνα 69 για την παράβαση ενός κανόνα από ένα πρόσωπο υποστήριξης, αλλάζοντας τη βαθμολογία του σκάφους σε μία ιστιοδρομία, μέχρι και συμπεριλαμβανομένης και της ακύρωσης (DSQ). Για τον καθορισμό της ποινής, η Επιτροπή Ενστάσεων, θα ακολουθήσει τις οδηγίες αυτού του εγγράφου.

3.2 Οι ποινές χωρίζονται σε 4 βαθμίδες με τον μέσο όρο να είναι η κανονική βασική ποινή:

(α) Βαθμίδα 1: 0 – 10% (μέσος όρος 5%)

(β) Βαθμίδα 2: 10 – 30% (μέσος όρος 20%)

(γ) Βαθμίδα 3: 30 – 70% (μέσος όρος 50%)

(δ) Βαθμίδα 4: DSQ

 3.3 Ξεκινήστε χρησιμοποιώντας τους ακόλουθους πίνακες για να βρείτε ποια βαθμίδα εφαρμόζεται. Η Επιτροπή Ενστάσεων μπορεί να χρησιμοποιήσει και άλλες ερωτήσεις για να καθορίσει εάν μία ποινή θα πρέπει να αυξηθεί ή να μειωθεί. Θεωρήστε ότι η «βασική ποινή» βρίσκεται στο μέσο όρο της βαθμίδας.

|  |
| --- |
| **Μπορεί το σκάφος να απέκτησε αγωνιστικό πλεονέκτημα;**  |
| Όχι, το σκάφος είναι απίθανο να απέκτησε πλεονέκτημα.  | 1 |
| Ναι, το σκάφος απέκτησε πιθανό πλεονέκτημα αλλά όχι σίγουρο. | 2-3 |
| Ναι, το σκάφος απέκτησε σίγουρο πλεονέκτημα. | 4 |
| ***Το πρόσωπο υποστήριξης διέπραξε περαιτέρω ποινή αφού η Επιτροπή Ενστάσεων προειδοποίησε το σκάφος εγγράφως, έπειτα από προηγούμενη ακρόαση, ότι μπορεί να επιβληθεί περαιτέρω ποινή.*****Μπορεί η παράβαση να προκάλεσε ζημιά ή τραυματισμό;**  |
| Όχι | 1 |
| Πιθανά, αλλά όχι σίγουρα | 2-3 |
| Ναι | 4 |
| **Μπορεί η παράβαση να επηρεάζει την ασφάλεια** |
| Ναι | 1 |
| Πιθανά, αλλά όχι σίγουρα | 2-3 |
| Όχι | 4 |
| **Μπορεί να παράβαση να δυσφημίσει το άθλημα;**  |
| Όχι | 1 |
| Πιθανά, αλλά όχι σίγουρα | 2-3 |
| Ναι | 4 |

Για τον υπολογισμό και την εφαρμογή της ποινής:

(α) Η διακριτική ποινή (DP) δεν μπορεί να κάνει τη βαθμολογία ενός σκάφους χειρότερη από τους βαθμούς για απόσυρση ή ακύρωση.

(β) Ποινές «επί τοις εκατό» υπολογίζονται με ακρίβεια ενός δεκάτου του βαθμού (το 0.05 στρογγυλοποιείται προς τα πάνω).

(γ) Όταν η παράβαση επηρέασε την αγωνιστική επίδοση, η ποινή θα πρέπει να επιβληθεί σε όλες τις ιστιοδρομίες που επηρεάστηκαν.

(δ) Όταν η παράβαση δεν επηρεάζει την αγωνιστική επίδοση, η ποινή θα πρέπει να επιβληθεί στην ιστιοδρομία που είναι χρονικά πλησιέστερη στο συμβάν όπως προσδιορίζεται στον RRS.

3.4 Η Επιτροπή Ενστάσεων έχει τη διακριτική ευχέρεια να αποφασίσει την κατάλληλη ποινή για μία παράβαση, από το να εκδώσει μία προειδοποίηση μέχρι έως να αποκλείσει το πρόσωπο από τη διοργάνωση ή να του αφαιρέσει κάθε προνόμιο, ή οποιαδήποτε άλλη ενέργεια μέσα στα όρια των αρμοδιοτήτων που της δίνονται από τους κανόνες.

Οι απαντήσεις στις ακόλουθες ερωτήσεις θα καθορίσουν εάν υπάρχει λόγος να αυξηθεί ή να μειωθεί η ποινή.

Μία θετική απάντηση σε αυτές τις ερωτήσεις θα οδηγήσει σε μείωση της ποινής.

(α) Η παράβαση προκλήθηκε ακούσια ή δεν μπορούσε να αποφευχθεί?

(β) Υπήρχε εύλογος λόγος ή δικαιολογία για την παράβαση?

(γ) Υπήρξε συνεισφορά για την πρόκληση της παράβασης από οποιονδήποτε που δεν ήταν μέλος της ομάδας υποστήριξης?

(δ) Υπήρξε παραδοχή της παράβασης από το πρόσωπο υποστήριξης και συνεισφορά του στην έρευνα?

Μία θετική απάντηση σε αυτές τις ερωτήσεις θα οδηγήσει σε αύξηση της ποινής.

(α) Ήταν η παράβαση εσκεμμένη και δεν προήλθε από εσφαλμένη κρίση ή απροσεξία?

(β) Υπήρξε κάποια προσπάθεια να αποκρυφθεί η παράβαση?

(γ) Προκλήθηκε ταλαιπωρία σε οποιοδήποτε πρόσωπο?

(δ) Το πρόσωπο υποστήριξης προκάλεσε περαιτέρω παράβαση?

Η Επιτροπή Ενστάσεων μπορεί να κάνει και άλλες ερωτήσεις για να καθορίσει εάν η ποινή πρέπει να αυξηθεί ή να μειωθεί.

1. **Διακριτικές Ποινές (DP) σε ένα σκάφος**

Σε μία απόφαση στην οποία εφαρμόζεται μια διακριτική ποινή (DP), συμπεριλάβετε τα ακόλουθα:

*«Χρησιμοποιώντας τον Οδηγό για τις Διακριτικές Ποινές (DP), αποφασίστηκε μια αρχική ποινή xx%.*

*(α) Η ποινή μειώθηκε λόγω……. Ή Δεν υπήρχαν οι συνθήκες που να δικαιολογούν τη μείωση της ποινής.*

*(β) Η ποινή αυξήθηκε λόγω…… Ή Δεν υπήρχαν οι συνθήκες που να δικαιολογούν την αύξηση της ποινής.*

*(γ) Για ένα σκάφος, η ποινή που εφαρμόζεται είναι xx% και θα εφαρμοστεί σε [όλες τις ιστιοδρομίες της ημέρας] ή [στην/ις ιστιοδρομία/ες Νο. YY].»*

**Σταθερές Ποινές (Standard Penalties)**

Σύμφωνα με το Άρθρο 22.10 της Προκήρυξης – Οδηγιών Πλου η ΕΑ ή η ΤΕ μπορεί αρχικά να εφαρμόσει τις παρακάτω σταθερές ποινές.

|  |  |  |
| --- | --- | --- |
| **ΠΡΟΚΗΡΥΞΗ (NoR)****ΟΔΗΓΙΕΣ ΠΛΟΥ (SI)** | **ΠΑΡΑΒΑΣΗ** | **ΠΟΙΝΗ** |
|  | **ΜΕΤΡΑ ΠΡΟΦΥΛΑΞΗΣ ΓΙΑ COVID 19** |
| NoR 16.1 | Μη τήρηση από αγωνιζόμενο των προβλέψεων του Αγωνιστικού Υγειονομικού Πρωτοκόλλου της ΕΙΟ | 1 βαθμός ποινής στην 1η ιστιοδρομία της ημέρας. |
| NoR 16.1 | Μη τήρηση από πρόσωπο υποστήριξης των προβλέψεων του Αγωνιστικού Υγειονομικού Πρωτοκόλλου της ΕΙΟ | Αποκλεισμός από τον χώρο της διοργάνωσης. |
|  | **ΚΑΝΟΝΙΣΜΟΙ ΑΣΦΑΛΕΙΑΣ** |